అనిరుద్ధ గుహ

అనిరుద్ధ గుహ మహారాష్ట్రకు చెందిన పాత్రికేయుడు, సినిమా స్క్రీన్ ప్లే రచయిత, పోడ్‌కాస్టర్, హోస్ట్. ఇతను డిఎన్ఏ, ది హిందూ, ఫస్ట్‌పోస్ట్, ముంబై మిర్రర్ వంటి ప్రముఖ పత్రికలలో పాత్రికేయుడిగా, సినీ విమర్శకుడిగా పనిచేశాడు. పిఓడబ్ల్యూ - బండి యుద్ద్ కే, మలాంగ్, రష్మీ రాకెట్ మొదలైన వాటికి స్క్రీన్ ప్లేలు రాశాడు. 67వ ఫిల్మ్‌ఫేర్ అవార్డ్స్‌లో రష్మీ రాకెట్ చిత్రానికిగానూ ఉత్తమ స్క్రీన్‌ప్లే విభాగంలో నామినేషన్ పొందాడు.

 జననం 
అనిరుద్ధ గుహ 1985, నవంబరు 13న మహారాష్ట్రలోని ముంబైలో జన్మించాడు. ఇతడు ప్రముఖ సినీ నిర్మాత దులాల్ గుహా మనవడు.

 పాత్రకేయరంగం 
2007లో డిఎన్ఏ (డైలీ న్యూస్ & అనాలిసిస్)లో తన పాత్రికేయ వృత్తిని ప్రారంభించాడు. అందులో సినిమా సమీక్షలు రాశాడు. తరువాత, టైమ్ అవుట్ (ముంబయి) పత్రికలో సినిమా సంపాదకత్వంలో చేరాడు. దాంతోపాటు ముంబై మిర్రర్, ది హిందూ, ఫస్ట్‌పోస్ట్, మెన్స్‌ఎక్స్‌పి వంటి పత్రికలకు కాలమ్‌లు రాశాడు.

 సినిమారంగం 
2016లో పొలిటికల్ థ్రిల్లర్ సిరీస్ పిఓడబ్ల్యూ - బండి యుద్ద్ కే సినిమాతో స్క్రీన్ ప్లే రచయితగా సినిమారంగంలోకి అడుగుపెట్టాడు. నిఖిల్ అద్వానీ దర్శకత్వంలో వచ్చిన ఈ  సిరీస్ విమర్శకుల ప్రశంసలు పొందడంతోపాటు సియోల్ ఇంటర్నేషనల్ అవార్డ్స్‌లో బెస్ట్ ఏషియన్ షో, ఇండియన్ టెలివిజన్ అకాడమీ అవార్డులలో ఉత్తమ డ్రామా (జ్యూరీ) గెలుచుకుంది. గుహా ఇండియన్ టెలివిజన్ అకాడమీ అవార్డులలో ఉత్తమ టెలిప్లే విభాగంలో ఎంపికయ్యాడు. తరువాత పలు సినిమాలకు రచనలు చేశాడు.

 సినిమాలు 
+ సంవత్సరం సినిమా/వెబ్ విభాగం ఇతర వివరాలు 2021 రష్మీ రాకెట్ స్క్రీన్ ప్లే & అదనపు సంభాషణలు 2020 మలంగ్ స్క్రీన్ ప్లే 2020 కోడ్ ఎం కథ సలహాదారు 2016 పిఓడబ్ల్యూ - బండి యుద్ధ్ కే కథ & స్క్రీన్ ప్లే

 మూలాలు 

వర్గం:1985 జననాలు
వర్గం:జీవిస్తున్న ప్రజలు
వర్గం:మహారాష్ట్ర వ్యక్తులు
వర్గం:మహారాష్ట్ర రచయితలు
వర్గం:హిందీ రచయితలు
వర్గం:హిందీ సినిమా రచయితలు
వర్గం:పాత్రికేయులు